section_heading: Lille OSC
paragraph_text: Od 11. studenog 2008. godine Bastos je zabio u pet utakmica za redom. Bilo je to u utakmicama protiv Marseillea, Lorienta, Toulousea, Nice i Le Havrea. U tom nizu Lille je ostvario 2 pobjede i 3 nerješena ishoda. Nekoliko tjedana kasnije započeo je novi niz pogodaka, ovaj put u šest utakmica za redom. Budući da je Lille pobijedio u svim tim utakmicama, do kraja sezone je osigurao mjesto u Europi - točnije u kupu UEFA. Sveukupno tijekom kompletne sezone Bastos je skupio 41 nastup za klub i zabio 16 golova. Također je skupio i 9 asistencija, čime je došao na prvo mjesto asistenata te sezone, nakon čega mu je uručena nagrada Trophee du Meilleur Passeur. Time je postao prvi igrač u povijesti francuske prve nogometne lige koji se pojavio na top 5 ljestvicama najboljih strijelaca i asistenata sezone otkad se ta statistika prati (sezona 2007-08). Uz sve to, također je bio nominiran za najboljeg igrača Ligue 1, a uvršten je i u prvu postavu najboljeg kluba sezone.